31981L0715
L 257/38
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДЕВЕТА ДИРЕКТИВА НА КОМИСИЯТА
от 31 юли 1981 година
относно установяване на общностни методи за анализ за целите на официалния контрол на храните за животни
(81/715/ЕИО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Директива 70/373/ЕИО на Съвета от 20 юли 1970 г. относно въвеждането на общностни методи за вземане на проби и анализ за целите на официалния контрол на храните за животни (1), последно изменена с Акта за присъединяване на Гърция, и по-специално член 2 от нея,
като има предвид, че горепосочената директива изисква официалният контрол върху храните за животни, целта на който е да се провери, че законовите, подзаконовите и административни разпоредби относно качеството и състава на храните за животни, се извършва в съответствие с методите на Общността за вземане на проби и анализ;
като има предвид, че Директиви 71/250/ЕИО (2), 71/393/ЕИО (3), 72/199/ЕИО (4), 73/46/ЕИО (5), 74/203/ЕИО (6), 75/84/ЕИО (7), 76/372/ЕИО (8) и 78/633/ЕИО на Комисията (9), последно изменени с Директива от 30 юли 1981 г., вече са установили известен брой методи на Общността за вземане на проби и анализ; като отчита напредъка на работата оттогава, препоръчително е да се приеме девети набор от методи;
като има предвид, че мерките, предвидени в настоящата директива, са в съответствие със становището на Постоянния комитет по храните за животни,
ПРИЕ НАСТОЯЩАТА ДИРЕКТИВА:
Член 1
Държавите-членки изискват анализите от официалния контрол върху храните за животни относно съдържанието им на авопарцин и натриев монензин, да се извършват в съответствие с методите, описани в приложението.
Член 2
Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива до 1 декември 1981 г. и незабавно информират Комисията за това.
Член 3
Адресати на настоящата директива са държавите-членки.
Съставено в Брюксел на 31 юли 1981 година.